אלירן מלכה

אלירן מלכה (נכתב גם מלכא) (נולד ב-9 ביוני 1980) הוא במאי ותסריטאי ישראלי, המוכר בשל יצירת הסדרה " שבאבניקים", עליה זכה בפרס האקדמיה הישראלית לטלוויזיה.

ביוגרפיה 
מלכה נולד וגדל בנהריה למשפחה דתית ממוצא מרוקאי  הוא למד במדרשית נעם בפרדס חנה ואחרי השמינית למד בישיבת מעלה גלבוע. בצבא שירת ביחידת התצפיות של חיל המודיעין ובנח"ל וכן נלחם במבצע חומת מגן, ולאחר מכן סיים השכלה על-תיכונית בבית ספר מעלה לטלוויזיה קולנוע ואמנויות, שם למד בימוי והפקה (2006–2010) וצילום ובימוי (2007–2010). עבד כצלם חתונות.

הוא למד בכולל ישיבת מעלה–גלבוע. מלכה נודע גם בהיותו חסיד ברסלב, הנוהג לנסוע לעיר אומן בראש השנה, תלמידו של אברהם זגדון ועורך ספריו.

חיים אישיים 
אב לשישה ונשוי למיכל (לבית רונן) מתגורר בירושלים. פונה ב-2005 מביתו בנצרים במסגרת תוכנית ההתנתקות.

קריירה
 בשנת 2007 כתב וביים סרט קצר (13 דק') עלילתי, "פעם".
 בשנת 2008 כתב את תסריט הגמר לסרט "71 מטר מרובע".
 בין השנים 2009–2010, כתב וביים את סרט הגמר הנ"ל (28 דק') עליו זכה בפרס הסרט הטוב ביותר בפסטיבל הקולנוע היהודי (2010).
 בשנת 2010, קיבל מלגת פיתוח מקרן ירושלים על הסדרה שבאבניקים, בהפקתו של דני פארן.
 בשנת 2013 החל את עבודת הפיתוח על סרטו הבלתי רשמיים.
 משנת 2015, כותב ומביים את סדרת הטלוויזיה  שבאבניקים.
 בשנת 2018 יצא לאקרנים סרטו הבלתי רשמיים, המגולל את הקמתה של מפלגת ש"ס בירושלים של שנות ה-80 בישראל.

פרסים ומועמדויות 
 פרס הסרט הטוב ביותר של מעלה (2010)
 פרס הסרט הקצר הטוב ביותר, בפסטיבל הקולנוע היהודי (2010)
 פרס "חביב הקהל", בפסטיבל סרטי הסטודנטים בתל אביב (2010)
 פרס ראשון לסרט קצר, פסטיבל דתות. טרנטו איטליה (2011)
פרס האקדמיה לטלוויזיה - הבימוי הטוב ביותר בסדרה קומית (שבאבניקים, 2018)
 פרס האקדמיה לטלוויזיה - התסריט הטוב ביותר בסדרה קומית (שבאבניקים, 2018)
 מועמדות לפרס אופיר - הסרט הטוב ביותר (הבלתי רשמיים, 2019)
 מועמדות לפרס אופיר - הבמאי הטוב ביותר (הבלתי רשמיים, 2019)
 מועמדות לפרס אופיר - התסריט הטוב ביותר (הבלתי רשמיים, 2019)

קישורים חיצוניים

 שירה קדרי-עובדיה, בחורי ישיבה חרדים מככבים בסדרה חדשה (ריאיון עם אלירן מלכה), מקור ראשון, 2 ביולי 2016
 
 אורי נכטיילר, שיחה עם יוצר שבאבניקים - אלירן מלכה, פודקאסט שובר סדרות, 7 בפברואר 2018

הערות שוליים

במאי קולנוע ישראלים
במאי טלוויזיה ישראלים
תסריטאי טלוויזיה ישראלים
זוכי פרס האקדמיה לטלוויזיה: במאים
זוכי פרס האקדמיה לטלוויזיה: תסריטאים
בוגרי מעלה - בית הספר לקולנוע ולטלוויזיה
בוגרי ישיבת מעלה גלבוע
חסידי ברסלב
בוגרי מדרשית נעם
נצרים: אישים
ירושלים: אישים
ישראלים שנולדו ב-1980